27. ΝΟΜΟΘΕΤ. ΔΙΑΤΑΓΜΑ υπ’ αριθ. 408 της 15/20 Ιαν. 1970 (ΦΕΚ Α΄ 14) Περί διατάξεων αφορωσών εις το ανώτερον διδακτικόν προσωπικόν των Ανωτάτων Εκπαιδευτικών Ιδρυμάτων. Άρθρ.1.-«1.Οι ανήκοντες εις το ανώτερον διδακτικόν προσωπικόν των Ανωτάτων Εκπαιδευτικών Ιδρυμάτων δύνανται να κατέχουν δια διορισμού και δευτέραν υπαλληλικήν θέσιν συμφώνως προς τας κειμένας διατάξεις, συναφή προς το διδακτικόν και επιστημονικόν αυτών έργον εν τω Ανωτάτω Εκπαιδευτικώ Ιδρύματι κατόπιν προηγουμένης αδείας παρεχομένης δια κοινής αποφάσεως του Πρωθυπουργού, του Υπουργού Εθνικής Παιδείας και Θρησκευμάτων και του κατά περίπτωσιν αρμοδίου Υπουργού». Η παρ. 1 αντικατεστάθη ως άνω δια του άρθρ. 4 Ν.Δ. 1264/1972 (κατωτ. σελ. 58,27). Αι κείμεναι διατάξεις είναι το άρθρ. 3 του Νόμ. 2276/1952 και το άρθρ. 5 της Π.Υ.Σ. 179/1960 (τόμ. 2Α σελ. 375 και 384,05). 2.Η αυτή άδεια απαιτείται και δια την παρά των ανηκόντων εις το ανώτερον διδακτικόν προσωπικόν των Ανωτάτων Εκπαιδευτικών Ιδρυμάτων κατοχήν θέσεως Νομικού ή Τεχνικού Συμβούλου ή Διευθύνοντος Συμβούλου παρά ταις εν τη προηγουμένη παραγράφω του παρόντος άρθρου υπηρεσίαις. Δια την υπό τούτων κατοχήν υφ’ ομοίαν ή υφ’ υπαλληλικήν ιδιότητα θέσεως παρ’ ιδιωτικαίς επιχειρήσεσι πάσης φύσεως ή άδεια χορηγείται υπό του Υπουργού Εθνικής Παιδείας και Θρησκευμάτων. Άρθρ.2.-1.Η περί ης το άρθρ. 1 του παρόντος Ν.Δ/τος άδεια απαιτείται και επί του ήδη, κατά την δημοσίευσιν αυτού, κατέχοντος οιανδήποτε των εν τω ως άνω άρθρω αναφερομένων θέσεων και ιδιοτήτων, ανωτέρου διδακτικού προσωπικού των Ανωτάτων Εκπαιδευτικών Ιδρυμάτων. Προς τούτο, οι εμπίπτοντες εις την παρούσαν διάταξιν υποχρεούνται όπως, εντός ανατρεπτικής προθεσμίας ενός μηνός από της ισχύος του παρόντος ή υποβάλωσιν αίτησιν εις το Υπουργείον Εθνικής Παιδείας και Θρησκευμάτων δια την χορήγησιν της αδείας, ή δια δηλώσεώς των υποβαλλομένης εγγράφως εις το ως άνω Υπουργείον και το κατά περίπτωσιν αρμόδιον τοιούτο, προέλθωσι εις επιλογήν της θέσεως ή ιδιότητος εν η θα εξακολουθήσωσι διατελούντες εφεξής. 2.Η περί παροχής της αδείας κοινή υπουργική απόφασις εκδίδεται εντός προθεσμίας 3 μηνών από της υποβολής της σχετικής αιτήσεως. Εν περιπτώσει μη χορηγήσεως της αδείας εφαρμόζονται αι διατάξεις του εδάφ. β΄ της προηγουμένης παραγράφου, του παρόντος άρθρου, της προς άσκησιν της επιλογής προθεσμίας αρχομένης από της κοινοποιήσεως της απορριπτικής αποφάσεως. 3.Η παράβασις των διατάξεων του παρόντος άρθρου συνιστά πειθαρχικόν παράπτωμα, του υπαιτίου παραπεμπομένου υποχρεωτικώς εις το οικείον Υπηρεσιακόν Συμβούλιον. 4.Η κατά την προηγουμένην παράγραφον παραπομπή του υπαιτίου εις το Υπηρεσιακόν Συμβούλιον και η υπό τούτου έκδοσις αποφάσεως επί της ενώπιον αυτού εγερθείσης πειθαρχικής αγωγής γίνεται κατ’ απόλυτον προτεραιότητα έναντι πάντων των λοιπών θεμάτων. Άρθρ.3.-1.Εν ενεργεία Καθηγηταί ημεδαπών Ανωτάτων Εκπαιδευτικών Ιδρυμάτων ή ομοταγών τοιούτων, της αλλοδαπής, αδιακρίτως εθνικότητος, δύνανται δι’ αποφάσεως του Υπουργού Εθνικής Παιδείας και Θρησκευμάτων, δημοσιευομένης εις την Εφημερίδα της Κυβερνήσεως, να προσκαλώνται ως Επισκέπται Καθηγηταί δια την διδασκαλίαν προπτυχιακού ή μεταπτυχιακού μαθήματος ή μαθημάτων ωρισμένου επιστημονικού τομέως. 2.Η περί της προσκλήσεως υπουργική απόφασις εκδίδεται επί τη προτάσει της οικείας Σχολής Ανωτάτου Εκπαιδευτικού Ιδρύματος είτε μετά γνώμην αυτής προκαλουμένην οίκοθεν υπό του ως άνω Υπουργού και υποβαλλομένην εντός μηνός από της λήψεως του σχετικού εγγράφου τούτου. Παρελθούσης απράκτου της προς διατύπωσιν της ως άνω γνώμης προθεσμίας δύναται η κατά το παρόν πρόσκλησις να χωρήση και άνευ αυτής. 3.Το υπό του Επισκέπτου Καθηγητού διδαχθησόμενον μάθημα δύναται να είναι, βάσει του οικείου προγράμματος, υποχρεωτικόν ή προαιρετικόν, θα εξετάζηται δε και θα βαθμολογήται υπό του διδάσκοντος, της σχετικής βαθμολογίας εντασσομένης εις τον βαθμόν του μαθήματος της έδρας της οποίας το υπό του Επισκέπτου Καθηγητού διδασκόμενον μάθημα αποτελεί μέρος. 4.Ο συνολικός αριθμός των ωρών διδασκαλίας η κατανομή αυτών εντός του διδακτικού έτους ως και η διδακτέα ύλη καθορίζονται δι’ αποφάσεως της οικείας Σχολής. (Αντί της σελ. 50,07(β) Σελ.50,07(γ) Τεύχος 559-Σελ.33 Ανώτερο Διδακτικό Προσωπικό 31.Α.δ.27 5.Η αμοιβή των προσκαλουμένων Επισκεπτών Καθηγητών, προκειμένου περί των εκ της αλλοδαπής προερχομένων, καθορίζεται δια κοινής αποφάσεως των Υπουργών Εθνικής Παιδείας και  Θρησκευμάτων και Οικονομικών μη δυναμένη  να υπερβή το ανώτερον όριον των πάσης φύσεως τακτικών αποδοχών τακτικού Καθηγητού, προκειμένου δε περί των εξ ημεδαπών ανωτάτων Εκπαιδευτικών Ιδρυμάτων, προερχομένων, δι’ ους δεν απαιτείται η τήρησις των διατάξεων του άρθρ. 1 του παρόντος Ν.Δ/τος, καθορίζεται κατά τας κειμένας διατάξεις. «6.Εξαιρετικώς δια την Ανωτάτην Σχολήν Οικονομικών και Εμπορικών Επιστημών, επιτρέπεται όπως εις έδρας εις ας ο αριθμός των εντεταλμένων υφηγητών είναι μικρότερος των δύο ανατίθηται η διδασκαλία μαθημάτων εις ειδικούς επιστήμονας ημεδαπούς ή αλλοδαπούς, κατόχους διδακτορικού διπλώματος ημεδαπών Ανωτάτων Εκπαιδευτικών Ιδρυμάτων ή ομοταγών τοιούτων της αλλοδαπής ή προκειμένου περί μαθημάτων δια την διδασκαλίαν των οποίων απαιτούνται εξειδικευμέναι γνώσεις, εις εμπειρογνώμονας πτυχιούχους Ανωτάτων Σχολών της ημεδαπής ή ισοτίμων της αλλοδαπής, προτιμωμένων των ασχολουμένων εις ερεύνας παρά Ιδρύμασι ή Κέντροις ή Ινστιτούτοις Ερευνών ως και παρά υπηρεσίαις Ερευνών και Μελετών του Δημοσίου και των Τραπεζών. Οι ανωτέρω, ο αριθμός των οποίων δεν δύναται να υπερβή ομού μετά των εντεταλμένων υφηγητών τους δύο ανά έδραν, προσλαμβάνονται επί σχέσει εργασίας Ιδιωτικού Δικαίου και επί αποδοχαίς Εντεταλμένων Υφηγητών δι’ αποφάσεως του Υπουργού Εθνικής Παιδείας και Θρησκευμάτων και Οικονομικών, μετά γνώμην της Σχολής επί θητεία δύο ετών, ήτις δύναται να ανανεούται κατά τον αυτόν τρόπον». Η παρ. 6 προσετέθη δια του άρθρ.λ 4 Ν.Δ. 688/1970 (τόμ. 31Α σελ. 676,01). Δυνάμει του Ν.Δ. 48/1973 (κατωτ. αριθ. 34) αι διατάξεις αύται του άρθρ. 4 Ν.Δ. 688/70 εφαρμόζονται και επί των λοιπών Ανωτάτων Εκπαιδευτικών Ιδρυμάτων. Άρθρ.4.-(Προσωρινής ισχύος. Δέον να θεωρηθή κατηργημένον δια του άρθρ. 2 Νόμ. 28/1975, κατωτ. αριθ. 41). Άρθρ.5.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. Σελ.50,08(γ) Τεύχος 559-Σελ.34 